laion/Wikipedia-Exotic huggingface dataset:
Stanley Miller

Stanley Lloyd Miller (20. mai 1930 Oakland, California – 5. jaanuar 2007 National City, California) oli Ameerika Ühendriikide keemik. Ta oli aastast 1968 San Diego California Ülikooli keemiaprofessor. Ta on uurinud elu tekkimist Maal abiogeneesi teel. Ta sai tuntuks tänu Milleri-Urey eksperimendile, mille ta viis läbi 1953. aastal, töötades doktorandina Chicago Ülikooli keemialaboris. Ta lõpetas 1951. aastal California Ülikooli Berkeleys keemia erialal bakalaureusekraadiga ja 1954. aastal kaitses ta Chicago Ülikoolis doktoritöö. Aastatel 1955–1960 töötas ta Columbia Ülikoolis New Yorgis arstiteaduse kolledži biokeemia osakonnas. 1960. aastal sai ta abiprofessori koha vastrajatud California Ülikooli San Diegos keemiaosakonnas. 1962. aastal edutati ta kaasprofessoriks ja 1968. aastal täisprofessoriks. Milleri-Urey eksperimendi (vahel kutsutakse lihtsalt Milleri eksperimendiks) idee pärines nobelistilt Harold Ureylt, kelle seminare Miller käis kuulamas. Ureyst sai Milleri töö juhendaja. Eksperiment näitas, et orgaanilised ühendid (sealhulgas aminohapped) võisid teoreetiliselt moodustuda anorgaanilistest ühenditest tingimustes, mis valitsesid ürgsel Maal. 15. mail 1953 avaldati ajakirjas Science Milleri artikkel "A Production of Amino Acids Under Possible Primitive Earth Conditions". See ilmus vaid mõni nädal pärast James Watsoni ja Francis Cricki tööd, milles need esitlesid DNA kaksikheeliksi mudelit. 1973 – valiti USA Rahvusliku Teaduste Akadeemia liikmeks 1983 – pälvis Oparini medali Teda on mitmel korral nomineeritud Nobeli auhinna saamiseks, kuid kordagi ei osutunud ta auhinna saajaks. Tema auks annab alates 2008. aastast Rahvusvaheline Astrobioloogia Selts välja Stanley L. Milleri auhinda. Stanley L. Miller dies. 24.05.2007. the-scientist.com A Production of Amino Acids Under Possible Primitive Earth Conditions. science.sciencemag.org 15. mail 1953 avaldati elu tekkimist kirjeldav hüpotees. novaator.err.ee 15. mail 1953 avaldati elu tekkimist kirjeldav hüpotees. novaator.err.ee, 15. mai 2015
Jean-Paul Martin du Gard

Jean-Paul Martin-du-Gard (3. mai 1927 – 26. veebruar 2017 Pariis) oli prantsuse jooksja.
Proteus (kuu)

Proteus, tuntud ka kui Neptuun VIII, on suuruselt teine Neptuuni kaaslane. Selle avastas 1989. aastal NASA kosmosesond Voyager 2. Taevakeha on nime saanud Kreeka mütoloogiast pärit vetejumala Proteuse järgi. Proteus avastati kosmosesondi Voyager 2 tehtud fotode põhjal 1989. aasta 16. juuni paiku, kaks kuud enne Voyageri plaanitud möödumist Neptuunist. 7. juulil 1989 teatasid avastuse teinud USA astronoomid Stephen P. Synnott ja Bradford A. Smith leiust avalikkusele. Avastatud kuule anti ajutine tähistus S/1989 N 1. 16. septembril 1991 nimetati S/1989 N 1 ümber Proteuseks. Proteust ei olnud võimalik avastada Maal asuvate teleskoopidega, kuna ta asub Neptuunile nii lähedal, et Neptuunilt tagasipeegelduv helkiv päikesevalgus varjab ta ära. Proteus on Neptuuni suuruselt teine kuu. Selle läbimõõt umbes 420 km. Proteuse pind on ülimalt kraatriline. Pharos, suurim Proteuse kraater, on 230–260 kilomeetrise läbimõõduga ja umbes 10–15 kilomeetrit sügav. Pharos on ainus Proteusel asuv nimega pinnavorm ja selle nimi on pandud Pharose tuletorni järgi. Peale Pharose on Proteusel veel mitmeid 50–100 kilomeetrise läbimõõduga kraatreid ja veelgi rohkem alla 50 kilomeetrise läbimõõduga kraatreid. Arvutisimulatsioon Proteuse tiirlemisest ümber Neptuuni Proteuse kaart Proteuse animeeritud 3D mudel Proteuse animeeritud 3D mudel Stooke, Philip J. (1994). "The surfaces of Larissa and Proteus". Earth, Moon, and Planets. 65 (1): 31–54. Bibcode:1994EM&P...65...31S. DOI:10.1007/BF00572198. "Planetary Satellite Physical Parameters". JPL (Solar System Dynamics). 18. oktoober 2010. Vaadatud 11. oktoober 2011. Karkoschka, Erich (2003). "Sizes, shapes, and albedos of the inner satellites of Neptune". Icarus. 162 (2): 400–407. Bibcode:2003Icar..162..400K. DOI:10.1016/S0019-1035(03)00002-2. Hamilton, Thomas Wm (29. aprill 2013). Moons of the Solar System. Strategic Book Publishing & Rights Agency, LLC. lk 59. Vaadatud 14. aprill 2017 Green, Daniel W. E. (7. juuli 1989). "1989 N 1". IAU Circular. 4806. Vaadatud 24. oktoober 2011. Smith, B. A.; Soderblom, L. A.; Banfield, D.; Barnet, C.; Basilevsky, A. T.; Beebe, R. F.; Bollinger, K.; Boyce, J. M.; Brahic, A. (1989). "Voyager 2 at Neptune: Imaging Science Results". Science. 246 (4936): 1422–1449. Bibcode:1989Sci...246.1422S. DOI:10.1126/science.246.4936.1422. PMID 17755997. Marsden, Brian G. (16. september 1991). "Satellites of Saturn and Neptune". IAU Circular. 5347. Vaadatud 24. oktoober 2011. Croft, S. (1992). "Proteus: Geology, shape, and catastrophic destruction". Icarus. 99 (2): 402–408. Bibcode:1992Icar...99..402C. DOI:10.1016/0019-1035(92)90156-2. "Proteus: Pharos". Gazetteer of Planetary Nomenclature. USGS Astrogeology. Vaadatud 4. juuni 2010. Proteuse sissekanne NASA portaalis Solar System Exploration Proteuse sissekanne portaalis The Nine Planets Proteus, A Moon Of Neptune portaalis Views of the Solar System Neptune's Known Satellites, Scott S. Sheppard)
Cube (aadlisuguvõsa)

Cube oli Saksamaalt Brandenburgi markist pärit Saaremaa ja Eestimaa aadlisuguvõsa. Suguvõsa esiisa oli Sigmund (Sigesmund) Cube (umbes 1620 - 1679). 18. sajandi keskel tulid suguvõsa esindajaid Liivimaale, kust liikusid edasi nii Baltikumi teistesse kohtadesse, Soome, Venemaale. 24. novembril 1791 aadeldati Johann Christlieb von Cube Leopold II poolt. 1822 immatrikuleeriti Friedrich Gustav von Cube ja Ludwig Ferdinand von Cube Saaremaa rüütelkonna aadlimatriklisse. 1893 immatrikuleeriti Gustav von Cube ja Felix von Cube Baieri aadlimatriklisse. 1905 immatrikuleeriti Maximilian Valentin von Cube Eestimaa rüütelkonna aadlimatriklisse. Cubedele kuulus Vana-Varbla mõis. [1] [2]
Neptuuni-tagused objektid

Neptuuni-tagused objektid on Kuiperi vöö kääbusplaneedid, asteroidid ja komeedid, mis tiirlevad Neptuuni orbiidist kaugemal. Kääbusplaneedid on: Pluuto, Eris, Makemake, Haumea ja Sedna. Pluuto asub päikesest 30-49 aü (4,4-7,4 miljardi km) kaugusel. Pluuto tiirlemisperiood on 248,09 aastat. Pluuto diameeter on 2390 km. Pluutol on viis kaaslast: Charon, Nix, Hydra, Kerberos ja Styx. Erise afeel on 97,65 aü ehk 14,60 miljardit kilomeetrit. Erise periheel on 5,72 miljardit kilomeetrit. Erise tiiremisperiood on 558 Maa aastat. Erisel on kaaslane Dysnomia. Makemake pinnatemperatuur on umbes -243 celsiuse skaalal. Makemakel ei ole kaaslasi. Haumea on munakujuline taevakeha. Haumeal on kaks kaaslast: Hi,iaka ja Namaka. "What Are Trans-Neptunian Objects?". Study.com. Vaadatud 11. juuni 2020.
Fircks

Fircks (läti keeles fon Firksi või fon Firkss) oli Eestimaa päritolu Kuramaa aadlisuguvõsa. Aadlisuguvõsast on teateid alates 1306, kui mainitakse Taani kuninga Harju-Viru vasalli rüütel Gerhard von Ferckis't. 1620 kanti suguvõsa Kuramaa rüütelkonna aadlimatriklisse. 1908 kanti parun Ernst von Fircks Liivimaa rüütelkonna aadlimatriklisse. Suguvõsale on kuulunud Kuramaa Majori mõis ja Nurmuiža mõis. Genealogisches Handbuch der baltischen Ritterschaften, Teil 2, 1: Estland, Görlitz, 1930, Gerhard von Ferckis lk. 163 Stavenhagen, Oskar: Genealogisches Handbuch der kurländischen Ritterschaft, Bd.: 1, Görlitz, 1939 Fircks, seite 56-90
Puidu painutamine

Puidu painutamine on üks puidutöötlemise tehnoloogiatest. Auruga puidu painutamine on traditsiooniline töövõte. Seda meetodit kasutatakse paljude erinevate toodete valmistamiseks. Auru abil vormitud puitu kasutatakse näiteks laevaehituses, muusikainstrumentide valmistamises ja ka mööblitööstuses. Auruga puidu painutamine on ökoloogiline ja ökonoomiline puidutöötlemise viis, mis ei vaja palju energiat. Auruga painutamisel aurutatakse puidu ribasid aurukappides. Aurukapp on spetsiaalne puidust kapp, milles on võimalik aurutada puidust latte, liiste ja laudu. Kapile peab olema tehtud kaks ava, üks ava, kust pumbatakse aur sisse ja teine, kust väljub aur (koos kondensiga), et ei tekiks kapisisene rõhk, mis võib kapi purustada. Rakendatav kuumus ja niiskus muudab puidu piisavalt painduvaks, et sellele saab anda vajaliku kuju. Painutamise protsessi tehakse tavaliselt nii, et puit klammerdatakse valitud vormi külge. Tegutseda tuleb kiiresti, puit peab olema soe ja painduv kuni klambrite kinnitamiseni. Vältimaks pinge alt vabanemist, tugevdatakse puidu liistud/latid tavaliselt väljast poolt metallnaeltega. Puitu tuleb vormis hoida tema täieliku kuivamiseni. Puidu painutamine lamineerimismeetodiga eeldab prussi lõikamist liistudeks. Pruss lõigatakse serviti ribadeks, pikemalt, kui painutatava materjali mõõtmed. Liist kaetakse korgilehega (ribaga). Korgilehed võimaldavad saeräsa jälgedega liistud paremini kokku liimida. Kokkuliimitud toore paigaldatakse võimalikult kiiresti vormi, et liim saaks hakata kuivama. Klambreid pingutatakse iga natukese aja tagant, et saavutada võimalik liistude omavaheline tihedus. Puitu saetakse iga 3mm tagant soone. Kui soon on liiga sügav, võib puit puruneda. Saagida tuleb ristikiudu, siis on võimalus, et puidu painduvus on suurem, kui pikikiudu. Puidu paines oleku ajaks tuleb sooned täita liimiga, et säiliks kuju. http://www.wikihow.com/Bend-Wood
India Teaduste Akadeemia

India Teaduste Akadeemia (inglise keeles Indian Academy of Sciences) on India teadusakadeemia peakorteriga Bangalore'is. Akadeemia asutati 1934. aastal teadusseltsina Nobeli auhinna laureaadi C. V. Ramani initsiatiivil.. Raman oli ka akadeemia esimene president (1934–1970). Akadeemial on üle 1000 kodumaise liikme. Akadeemia valib ka välisliikmeid (auliikmeid). Praegu on akadeemial 58 välisliiget, sealhulgas Andrei Geim, David Gross, Martin Rees ja Brian Schmidt. Varem on akadeemia välisliikmeks valimise au pälvinud teiste seas Hannes Alfvén, Niels Bohr, Hermann Bondi, Max Born, Louis Brouglie, Jacques-Yves Cousteau, Francis Crick, Paul Dirac, John Eccles, Albert Einstein, Enrico Fermi, Vitali Ginzburg, Otto Hahn, Werner Heisenberg, Abram Joffe, Irene Joliot-Curie, Pjotr Kapitsa, Theodore von Karman, Edward Norton Lorenz, Thomas Hunt Morgan, Wolfgang Pauli, Linus Pauling, Ivan Pavlov, Ernest Rutherford, Abdus Salam, Nikolai Semjonov, Harold Urey, Nikolai Vavilov, Sergei Vavilov, Aleksandr Vinogradov ja Ahmed Zewail. Rahvuslik Teaduste Akadeemia, India India Rahvuslik Teaduste Akadeemia Indian Academy of Sciences. ias.ac.in Honorary Fellows. ias.ac.in Deceased Honorary Fellows. ias.ac.in Indian Academy of Sciences. Koduleht. ias.ac.in
India Rahvuslik Teaduste Akadeemia

India Rahvuslik Teaduste Akadeemia, akronüüm INSA (Indian National Science Academy), on India teadusakadeemia peakorteriga New Delhis. 1935. aastal asutati teaduse edendamiseks Indias India Rahvuslik Teaduste Instituut (NISI). 1945. aastal tunnistas India valitsus selle riigi tähtsamaks teadusühinguks. 1970. aastast kannab ühing praegust nime. Esialgu valis akadeemia endale presidendi kaheks aastaks, alates 1996. aastast valitakse president kolmeaastaseks ametiajaks. 1949. aastal sai presidendiks füüsik Satyendranath Bose (tema järgi nimetati osakestefüüsikas bosonid). Akadeemial on üle 900 kodumaise liikme. Akadeemia valib ka välisliikmeid. Praegu on akadeemial 95 välisliiget, sealhulgas kuuluvad liikmeskonda Anny Cazenave, David Gross, Murray Gell-Mann, Dan Peter Mckenzie, Vladimir Platonov, Venkatraman Ramakrishnan, John Graham Ramsay, Aleksei Starobinski, Torsten Wiesel, Peter John Wyllie ja Ahmed H Zewail. Rahvuslik Teaduste Akadeemia, India India Teaduste Akadeemia About Indian Academy of Sciences. insaindia.res.in Past Presidents. insaindia.res.in Indians Fellows. insaindia.res.in Foreign Fellows. insaindia.res.in Indian National Academy of Sciences. Koduleht. insaindia.res.in
Rahvuslik Teaduste Akadeemia, India

Rahvuslik Teaduste Akadeemia, India, akronüüm NSAI (National Academy of Sciences, India), on India teaduste akadeemia peakorteriga Allahābādis. See on India vanim teadusakadeemia, asutatud 1930. aastal. Akadeemia valib endale presidendi kaheaastaseks ametiajaks. Esimeseks presidendiks sai astrofüüsik Meghnad Saha. Akadeemial on üle 1600 kodumaise liikme. Välisliikmeid on 101, nende seas Gro Harlem Brundtland, Anny Cazenave, Claude Cohen-Tannoudji, Vadim Ivanov, Helmut Schwarz, Aleksei Starobinski, Peter John Wyllie ja Shing Tung Yau. Akadeemia valib ka auliikmeid. Neid on 20, nende seas nobelistid James Watson ja Kurt Wüthrich. Varem on akadeemia välisliikmeks valimise au pälvinud teiste seas Hermann Bondi, Paul Dirac, Albert Einstein, Otto Hahn, Robert Herman, Pjotr Kapitsa, Abdus Salam, Erwin Schrödinger ja Carl Woese. India Rahvuslik Teaduste Akadeemia India Teaduste Akadeemia Past Presidents. nasi.org.in The Academy. nasi.org.in Foreigen Fellows. nasi.org.in Deceased Fellows. nasi.org.in National Academy of Sciences, India. Koduleht. nasi.org.in
Ahmet II

Ahmet II (osmanitürgi keeles: احمد ثانى Aḥmed-i sānī) (25. veebruar 1643 – 6. veebruar 1695) oli Osmanite riigi sultan aastatel 1691–1695. Ahmet II sündis Topkapi palees Konstantinoopolis. Ta oli sultan Ibrahimi ja Hatice Muazzez Valide Sultaana poeg ning võttis 1691. aastal võimu üle oma vennalt Süleyman II-lt.
COSPAR ID

COSPAR ID (tuntud ka kui NSSDC ID) on rahvusvaheline satelliitide ja kosmosemissioonide nimetamissüsteem. COSPAR ID koosneb stardiaastast, kolmekohalisest stardinumbrist ja kuni kolmetähelisest koodist, et eristada sama missiooni erinevaid osi. Näiteks "1990-037A" tähistab kosmosesüstik Discovery teenindatud missiooni STS-31, mis viis orbiidile Hubble'i kosmoseteleskoobi. Koodi neli esimest numbrit tähendavad, et start toimus 1990. aastal ja see oli selle aasta 37. edukas start. Kosmoselaevadele, mis ei jõua Maa orbiidile, ei määrata tavaliselt COSPAR ID koodi. Nimetamissüsteem sai nime Rahvusvahelise Teadusnõukogu Kosmoseuuringute Komitee järgi, mille lühend on COSPAR. COSPAR võttis Harvardi ülikoolis väljatöötatud nimetamissüsteemi kasutusele 1958. aastal ning esialgu kasutati nimetustena Kreeka tähestiku tähti. Näiteks Sputnik 1 sai COSPAR ID tähiseks "Alpha 2". Harvardi süsteemi kasutati kuni 1963. aastani, mil võeti kasutusele tänapäevane süsteem. Esimesena sai uue süsteemi alusel tähistuse Sputnik 25, mis sai tähiseks 1963-001B. Uue süsteemi alusel asendas NSSDC tagasiulatuvalt ka vanad nimed. COSPAR ID kataloogi haldab NASA koosseisu kuuluv Riiklik Kosmoseteaduse Infokeskus (NSSDC). "NSSDC:1990-037A". Originaali arhiivikoopia seisuga 3. märts 2017. Vaadatud 2. märtsil 2017. Satellite Designation The United Nations Registry of Space Objects About the NSSDCA...
Doric (1922)

Doric (algselt prefiksiga RMS 'kuninglik postiaurik') oli 181,1 meetri pikkune Briti ookeaniliinilaev, mida haldas laevakompanii White Star Line. Tema sõsarlaev oli Regina (aurulaev). Doric oli White Star Line'i teine ja viimane turbiinpropelleri jõul liikuv laev maksimumkiirusega 15 sõlme. Laev ehitati Harland and Wolffi laevatehases Belfastis Põhja-Iirimaal ning lasti vette 1922. aastal. Esmareis algas 8. juunil 1923 Liverpoolist Montréali. See aurulaev võttis peale kuni 2300 reisijat ja 350 laevapereliiget.  Doric (1922) – pildid, videod ja helifailid Wikimedia Commonsis
Pittsburgh (laev)

Pittsburgh oli 183 meetri pikkune ookeaniliinilaev, mille ehitas American Line'i jaoks Harland & Wolffi laevatehas Belfastis Põhja-Iirimaal. Esialgne ehitus algas 1913. aastal, kuid lükkus Esimese maailmasõja tõttu edasi. Aurulaev valmis 1920. aastal ja tegi oma esimese reisi 1922. aastal juba White Star Line'i laevakompanii omana. 1925. aastal, kui laev sai uue nime Pennland, alustas see opereerimist Red Star Line'i laevakompanii nimistus. Laev muudeti teise maailmasõja ajaks ümber liitlasvägede sõjaväe transpordilaevaks. Laeva pommitati 25. aprillil 1941 Ateena lähistel ning see vajus merepõhja.
Majestic (1914)

Majestic (prefiksiga RMS – 'kuninglik postiaurik') oli laevakompaniile White Star Line aastail 1922–1934 kuulunud ookeaniliinilaev. Pärast kompanii liitumist Cunard Line'iga kuulus laev aastail 1934–1937 Cunard White Star Line'ile. Laeva tellis Hamburg America Line ja pani nimeks Bismarck, laev veesati 1914. aastal. Mahutavusega 56 551 brutoregistertonni oli see suurim laev maailmas kuni Normandie valmimiseni 1935. aastal. Kolmanda ja suurima Saksa HAPAG Line'i transatlantilise laevatrio liikmena viibis selle aurulaeva valmimine Esimese maailmasõja tõttu. Laev ei sõitnud pärast käigukatsetusi 1922. aastal enam iial Saksa lipu all. Sõja möödudes viisid saksa laevaehitajad selle lõppviimistluse lõpuni ning andsid laeva sõjareparatsioonina üle Briti valitsusele kompensatsioonina Britannicu uputamise eest. Sellest sai White Star Line'i lipulaev Majestic, mis oli laevakompanii teine samanimeline alus (vt Majestic (1889)). Ta oli 1920. aastatel teenistuses, kuid algav ülemaailmne majanduskriis tegi laeva liinil hoidmise üha kahjumlikumaks. Ta suutis majanduskriisi nappuses vaevaliselt 1930. aastate esimesel poolel reise sooritada, kuni müüdi vanametallina ettevõttele Thos W Ward. Laev võeti enne lammutamist Briti Admiraliteedi omandusse, kus teenis enne põlemasüttimist ja hukku 1939. aastal koolituslaevana kuningliku mereväe nimega HMS Caledonia. Laev tõsteti hiljem pinnale ja lammutati lõplikult 1943. aastal.  Majestic (1914) – pildid, videod ja helifailid Wikimedia Commonsis
Tondiloo park

Tondiloo park on park Tallinnas. Haljasala piiravad Mustakivi tee, Linnamäe tee, Kivila tänav ja Kärberi tänav. Park moodustab osa Lasnamäe rohevööndist, mis ühendab Kadriorgu ja Pirita jõeoru maastikukaitseala. Varem on alal olnud Kuristiku küla põllu­maad.
Brünnow

Brunnow, ka Brunow ja Brünnow (vene keeles Бруннов) oli Taga-Pommerist pärit baltisaksa aadlisuguvõsa. Suguvõsa on nime saanud Taga-Pommeris asuva Brünnowi-nimelise küla järgi. Esimese selle nime kandjana on teada Klaus Janigen, kes pärast rüütliks saamist on tuntud nimega Klaus von Brünnow. 16. sajandil jagunes suguvõsa kaheks liiniks: Pommeri ja Kuramaa liin. 1620. aastal immatrikuleeriti Friedrich von Brunnow (suri 1651) Kuramaa rüütelkonna aadlimatriklisse nr 41 all. Michael von Brunnow (ca. 1520–1583), Kuramaa hertsogiriigi kantsler 1566–1579
Keyserlingk

Keyserling(k) on Vestfaali päritolu aadlisuguvõsa, kelle esindajad tegutsesid ka Baltikumis. Aadlisuguvõsast on teateid alates 1300, kui mainitakse raehärrat Hermann Keselinch'i. 1492. aastal sõdis Hermann von Keyserlingk Saksa ordu rüütlina Liivimaal. Talle läänistati mõis Kuramaal. 18. sajandil said neli suguvõsa esindajat krahvitiitli. Johann Heinrich von Keyserlingk (1680–1734), Kuramaa hertsogiriigi kantsler 1718–1727 Dietrich von Keyserling (1713–1793), Kuramaa hertsogiriigi kantsler 1759–1763 Keyserling Oskar Stavenhagen, Keyserlingk, Genealogisches Handbuch der kurländischen Ritterschaft, Bd.: 1, Görlitz, 1939, s. 118-149
Sinilill (sümbol)

Sinilill (ladina keeles Hepatica nobilis) on Eesti kaitseväe ja Kaitseliidu veteranide sümbol. Sinilille märki kantakse veteranidele tunnustuse väljendamiseks. Sinilille märgi müügi ja kandmise periood on igal aastal aprillis. Täpsed sinilille kandmise kuupäevad avaldatakse igal aastal Kaitseministeeriumi, Kaitseväe ja Eesti Vigastatud Võitlejate Ühingu kodulehel. Sinilille tootmise, levitamise ja müügiga tegelevad Eesti Vigastatud Võitlejate Ühing ja Naiskodukaitse. Sinilill veteranide sümbolina on Kaitseministeeriumi poolt registreeritud kaubamärk (reg nr 54050). Veteranide toetussümboli Sinilille on kujundanud Heino Prunsvelt Eesti kaitseväe vormi kokardi edasiarendusena. "annameau.ee". Originaali arhiivikoopia seisuga 29. oktoober 2019. Vaadatud 29. oktoobril 2019.
!!!

!!! on Ameerika Ühendriikide dance-punk'i ansambel. !!! (ilmus 19. juunil 2001, CD/LP) "Louden Up Now" (ilmus 7. ja 8. juunil 2004, CD/LP) Myth Takes (2007) Strange Weather, Isn't It? (2010) THR!!!ER (2013) As If (2015) Shake the Shudder (2017) Wallop (2019) "Me and Giuliani Down by the School Yard(A True Story)" (3. juuni 2003, 12", CD) "Lab Remixes Series, Vol.2" kaasategev Out Hud (17. veebruar 2004, 12", CD) "Pardon My Freedom" (18. mai 2004,12") "Hello? Is This Thing On?" (24. juuli 2004, 12") "Take Ecstacy With Me/Get Up" (7. juuni 2005, 12", CD) Yadnus (2007) Jamie, My Intentions Are Bass E.P. (2010) MEGAMiiiX Vol.1: Shake Shake Shake (2018) Certified Heavy Kats (July 31, 2020
Heyking

Heyking oli Baltikumis ja Poolas tegutsenud aadlisuguvõsa. Suguvõsa pärineb Huckingite aadlisuguvõsast, kes elasid Jülichi-Bergi hertsogkonnas. Umbes 15. sajandi lõpul tuli Huckingite aadlisuguvõsa üks haru Baltikumi, kus nad võtsid omale uue vapi ja neid hakati tundma kui Heykingid. 1620 kanti suguvõsa Kuramaa rüütelkonna aadlimatriklisse. Parun Alphons Friedrich Alexander von Heyking (1829–1900), Kuramaa maamarssal Adels-Marschälle des Russischen Reiches. Moskau d. 6. mai 1883; 1883 года, в память коронации, губернские предводители дворянства, www.meediateek.ee
Muraka kraav

Muraka kraav on kraav Sakala kõrgustiku põhjaosas, Viljandi maakonnas Viljandi vallas Välgita külas. Kraavi pikkus on 0,3 km ja langus 9 m. Kraav saab alguse 73 m kõrgusel Välgita külas ja suubub samas külas 64 m kõrgusel Muraka järve. Kraav kuulub Ida-Eesti vesikonda ja Võrtsjärve alamvesikonda. Kraavi on suunatud OÜ Muraka Farmide biotiikidest väljuv heitvesi. Muraka kraav Eesti looduse infosüsteemis (vaadatud 03.03.2017) Muraka kraav keskkonnaportaalis (vaadatud 03.03.2017) Muraka kraav Eesti looduse infosüsteemis Muraka kraav keskkonnaportaalis
Eisma sadam

Eisma sadam (sadamakood: EE EIS) on väikesadam Eisma külas Haljala vallas Lääne-Virumaal. Eisma sadamas on 27 kaikohta ja slipp aluste veeskamiseks. Sadama navigatsiooniperiood kestab 1. maist 30. septembrini. Suviti korraldab sadam purjespordiõpet nii lastele kui ka noortele ja täiskasvanutele. Sadamateenuseid osutatakse vaid alla 24-meetrise kogupikkusega veesõidukitele. Sadama veeala kaitsevad muulid; põhjast N-muul pikkusega 160 m ja NE-muul pikkusega 110 m. Muuli otstes paiknevad betoonotsakud, mille vahel on 12 m lai sissesõidutee. Sadama sissesõidukanal on 75 m pikk ja 20 m lai. Statsionaarne kai on 33,2 m ja sildumisliin 25,6 m pikk. Sadamas on kaks ujuvkaid kogupikkusega 36 m. Sadamakontor asub sadamahoones aadressil Eisma sadam, Eisma küla, Haljala vald, Lääne-Virumaa. EISMA SADAM[alaline kõdulink], www.sadamaregister.ee EISMA SADAM. EESKIRI, Mittetulundusühing EISMA SADAM Eisma sadama koduleht EISMA SADAM SAI TOETUST, Kuulutaja, 13. aprill 2018
Lolicon

Lolicon (ロリコン, latiniseeritult ka Lolikon või rorikon) on Jaapanist pärit meediakontseptsioon, milles kujutatakse noori või eelteismelisi tüdrukuid erootilises kontekstis, näiteks manga või anime žanre kasutades. Väljaspool Jaapanit tähistabki termin tavakasutuses eelkõige lolicon mangat või animed. Jaapanis kirjeldab see termin seksuaalset atraktiivsust või sugulust alaealiste tüdrukute või isikuga, kellel on sellised eelistused. Mõiste on tuletatud fraasist "Lolita kompleks", mis omakorda on viide Vladimir Nabokovi romaanile "Lolita". Lolicon on vastuoluline ja kriitikat tekitanud žanr. Jaapani kodanikuühendused on tegutsenud loliconi leviku piiramise nimel. Teisalt leitakse ka, et loliconi fänne köidab eelkõige žanri esteetika, mitte kujutatud objektide vanus. Mõned riigid tunnustavad lolikoni lapspornona ja on selle ära keelanud, kuigi see ei kujuta reaalseid inimesi, nagu näiteks, Kanada, Ühendkuningriik, Austraalia, Uus-Meremaa, Iirimaa, Rootsi, Filipiinid ja Eesti. [1]. Shigematsu, Setsu (1999). "Dimensions of Desire: Sex, Fantasy and Fetish in Japanese Comics". // Lent, J.A. Themes and Issues in Asian Cartooning: Cute, Cheap, Mad and Sexy. Bowling Green, OH: Bowling Green State University Popular Press. Lk. 129–130.
Keller

Keller oli Švaabimaalt pärit aadlisuguvõsa, kelle esindajad tegutsesid ka Baltikumis. Aadlisuguvõsast on teateid alates 1229, kui mainitakse Olricus de Cella't. Kellerite pealoss oli alates 18. sajandist Erfurdis asuv Stedteni loss (saksa Schloss Stedten bei Erfurt). 1905 immatrikuleeriti aadlisuguvõsa krahvidena Eestimaa rüütelkonna aadlimatriklisse. [1]